Производството е по реда на чл.250 и следващите от Административно процесуалния 
кодекс (АПК).
Образувано е по искане на Е. Г. Н. и С. А. Н., с адрес: гр.С., ул.”. № 21 
против Началника на С. Б. П. Р. Ю. Р.. Иска се да бъдат преустановени 
неоснователните действия на органите на ДНСК материализирани в писмо изх.№ РГ-
189-01-405/11.05.2011 год.
С Разпореждане на съда от 15.06.2011 год. е задължен Н. С. гр.Б. П. Р. Ю. Р. 
незабавно да предостави по делото данни за основанието на извършваните 
действия. С писмо изх.№ РГ-189-01-942/17.06.2011 год. е приложена цялата 
административна преписка по опис в това число и заверен препис от писмо изх.№ 
РГ-189-01-405/11.05.2011 год. С последното са уведомени оспорващите в 
качеството им на собственици, че на 21.06.2011 год. в периода след 11.30 часа 
от служители П. С. Б. на Р. Ю. Р. ще бъде извършена проверка но място в УПИ 
ХХХІV-87, УПИ ХХХV-87 и УПИ ХХХVІІ-87, кв.22 по плана на с.Баня, община Разлог. 
Наредено е на Наумови да осигурят в указания ден представяне на всички издадени 
им строителни книжа и документи за сгради, постройки инсталации и др., с цел 
извършване на проверката. 
Искането за прекратяване на действията на административен орган (длъжностно 
лице) е недопустимо и следва да се остави без разглеждане по следните 
съображения:
Предвидената защита в глава ХV от АПК срещу неоснователни действия и 
бездействия на администрацията е срещу всякакви фактически действия на 
администрацията, които не са административни актове и не се извършват в 
изпълнение на такива актове или на закона, както и срещу неизвършването на 
фактически действия (бездействие), които административният орган е длъжен да 
извърши по силата на закона.
Съгласно чл.250 от АПК: Всеки, който има правен интерес, може да иска 
прекратяване на действия, извършвани от административен орган или длъжностно 
лице, които не се основават на административен акт или на закона. Изразът 
"прекратяване на действия, извършвани от" (чл. 250, ал. 1 АПК) означава, че 
действията не трябва да са завършили или съответно да са предстоящи. "Действия, 
извършвани" означава започнали, но не приключили. "С разпореждането по ал. 1 се 
нарежда да бъдат прекратени безусловно действията" (чл. 253, ал. 2 АПК). 
Прекратява се нещо, което се случва сега, в момента. Не може да се прекрати 
нещо, което още не се осъществява. Наведените в искането твърдения за извършени 
незаконосъобразни действия от страна на длъжностни лица спрямо оспорващите не 
предполагат квалификация на иска в тази му част по чл. 250 и сл. от АПК, 
изискваща започнали действия, които могат да бъдат прекратени със съдебно 
разпореждане. В случая, действията описани в писмо изх.№ РГ-
189-01-405/11.05.2011 год. на Н. С. Б. П. Р. Ю. Р. предстои да бъдат 
осъществени и към момента на подаване на искането не са започнали, същите са 
насрочени за 21.06.2011 год. в периода след 11.30 часа. П. това положение 
искането е безпредметно, тъй като фактически действия от страна на длъжностни 
лица на ДНСК не се извършват.
Като фактическо действие на Началника на С. Б. П. Р. Ю. Р. не може да се 
определи и писмо изх.№ РГ-189-01-405/11.05.2011 год. Писмото съдържа 
волеизявление на административен орган, насочено към създаването задължения за 
действия (осигуряване на достъп и предоставяне на документи) на адресата си, 
поради което представлява индивидуален административен акт по смисъла на чл. 
21, ал. 1 от АПК. Чл. 194, ал. 1 във връзка с чл. 221, ал. 5, т. 1 от ЗУТ, 
урежда реда и начина за осигуряване на достъпа за оглед на строежи, сгради и 
съоръжения от органите на ДНСК. Несъмнено нареждането за осигуряване на 
свободен достъп за извършване на контролни работи, каквото в случая 
представлява цитираното по-горе писмо представлява индивидуален административен 
акт. Оспорващите биха могли да търсят защита срещу този административен акт на 
Н. С. Б. П. Р. Ю. Р. в производство по оспорването му – чл.145 и следващите от 
АПК. 
Водим от горното, съдът
ОПРЕДЕЛИ:
ОСТАВЯ БЕЗ РАЗГЛЕЖДАНЕ искането на Е. Г. Н. и С. А. Н., с адрес: гр.С., ул.”. № 
21 да бъдат преустановени неоснователните действия на органи на ДНСК 
материализирани в писмо изх.№ РГ-189-01-405/11.05.2011 год.
Определението може да се обжалва с частна жалба в седемдневен срок от 
съобщаването му пред Върховния административен съд.

                                                    Съдия: /п/ Стоянка Пишиева-Сахатчиева

Вярно с оригинала!
М.К.